ས་ངོས་རིམ་ཟད་ཀྱི་གནས་ཚུལ་དེས་ས་རྒྱུ་གཤིན་པོ་མེད་པར་བཟོ་བ་ཙམ་དུ་མ་ཟད་པར།ཆུ་རྒྱུགས་པས་ས་ཤུར་བཟོ་བ་དང་ལམ་དང་ཁང་བརྩེགས་ལ་སྐྱོན་བྱེད་པ་ལྟ་བུའི་གནོད་པ་མང་པོ་ཡོང་གི་ཡོད།དེ་བཞིན་ཆུ་དང་རླུང་གིས་འཁྱེར་བའི་ས་ཕལ་མོ་ཆེ་རྫིང་དང་མཚོ།གཙང་ཆུའི་ནང་དུ་འགྲོ་བར་བརྟེན།ཆུ་རྙོག་མ་བཟོ་བར་མ་ཟད་རྫིང་དང་མཚོ།གཙང་པོ་བཅས་ཀྱི་ཟབ་ཚད་ཉུང་དུ་གཏོང་གི་ཡོད།དེ་བཞིན་དེ་ལ་བརྟེན་ནས་ཆུར་གནས་སྲོག་ཆགས་དང་རྩི་ཤིང་གི་རྟེན་གལ་ཆེ་ཞིག་ཡིན་པའི་ཆུ་ཞབས་ཀྱི་ས་རིམ་མཐོ་རུ་གཏོང་བ་དང༌།དེ་འདྲའི་ས་ཁུལ་རྣམས་སུ་ཆུ་ལོག་འབྱུང་ཚད་མང་དུ་སོང་ནས་མཐར་ས་གནས་ཀྱི་གནམ་གཤིས་དང་སྣོད་བཅུད་ཀྱི་མ་ལག་ལ་འགྱུར་བ་ཡོང་གི་ཡོད།